ଭୟଙ୍କର ବନ୍ୟାରେ ଉବୁଟୁବୁ ହେଉଛି ଦକ୍ଷିଣ ଭାରତୀୟ ରାଜ୍ୟ କେରଳ। କୁହାଯାଉଛି ଶହେବର୍ଷ ପରେ କେରଳବାସୀ ଏତେବଡ଼ ବନ୍ୟାର ଶିକାର ହୋଇଛନ୍ତି। ପ୍ରଳୟଙ୍କରୀ ବନ୍ୟା ଓ ଭୂସ୍ଖଳନ ଯୋଗୁ ଦିନକୁ ଦିନ ମୃତ୍ୟୁସଂଖ୍ୟା ବଢ଼ିବାରେ ଲାଗିଛି। ଏ ଯାଏ ୩୩୮ ଜଣଙ୍କ ମୃତ୍ୟୁ ଘଟି ସାରିଲାଣି। ଏଭଳି ସମୟରେ ସବୁଆଡୁ ବଢ଼ି ଆସିଛି ସହାୟତାର ହାତ। NDRF ଟିମ୍ ମଧ୍ୟ ଯାଇଛି କେରଳ। ବିମାନବନ୍ଦରରେ ଟିମ୍ କେରଳ ଯିବାବେଳର କିଛି ଦୃଶ୍ୟ ଦେଖନ୍ତୁ।
କେରଳରେ ଅଗଷ୍ଟ ୯ ତାରିଖରୁ ଜାରି ରହିଥିବା ଅବିଶ୍ରାନ୍ତ ବର୍ଷାରେ ୧୮୭ ଜଣଙ୍କ ଜୀବନ ଯାଇଛି। ଆଜି କେବଳ ୧୪ ଜଣଙ୍କ ମୃତ୍ୟୁ ଘଟିଥିବା ସୂଚନା ମିଳିଛି।
ଏହା ବ୍ୟତୀତ ଆଲାପୁଜା ଓ ପଠନମଥିଟ୍ଟାରେ ସମସ୍ତ ରାଜପଥ ଜଳମଗ୍ନ ହୋଇଛି। ମୋଟାମୋଟି ଭାବେ ରାଜ୍ୟର ୧୪ଟି ଜିଲ୍ଲାରେ ବନ୍ୟା ତାଣ୍ଡବ ରଚିଛି।
